Diari Oficial de la Generalitat Valenciana


Sumari del DOGV 4177, del 28-01-2002 (2002/477)

ORDRE de 2 de gener de 2001, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Parcent, Benigembla i Murla per al sosteniment en comú del lloc de secretaria i posterior agrupació dels ajuntaments de Benigembla i Murla.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4177

Data del DOGV
:   28-01-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/477


Data del document
:   02-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Parcent
    * Murla
    * Benigembla
    * associació d'entitats locals
    * administració local
    * professió administrativa

ORDRE de 2 de gener de 2001, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Parcent, Benigembla i Murla per al sosteniment en comú del lloc de secretaria i posterior agrupació dels ajuntaments de Benigembla i Murla. [2002/M477]
  
L'any 1976 es va crear l'agrupació dels ajuntaments de Parcent, Benigembla i Murla, per al sosteniment en comú del lloc de secretaria.
  
Els ajuntaments de Benigembla, Parcent i Murla, per mitjà d'acords plenaris adoptats en sessions de 26 i 28 de setembre i 5 d'octubre de 2000, respectivament, van acordar, previ informe de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria pel fet que un important increment en les tasques burocràtiques altera substancialment les condicions per què l'agrupació es va constituir.
  
En les mateixes sessions plenàries s'acorda la classificació del lloc de secretaria de l'Ajuntament de Parcent en classe tercera.
  
Posteriorment, els ajuntaments de Benigembla i Murla, per mitjà d'acords plenaris adoptats en sessions de 26 de setembre i 5 d'octubre de 2000, respectivament, van acordar, previ informe de secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, i sol·licitar la classificació del lloc resultant com a secretaria de classe tercera.
  
En les mateixes sessions plenàries es van aprovar els estatuts per què ha de regir-se l'agrupació, i es va designar per a l'acompliment del lloc de treball de secretaria de l'agrupació el senyor Celso Ramón Ezquerro Julve, el qual, segons consta en l'expedient, ha manifestat la conformitat.
  
Sotmesos els acords a audiència de l'interessat i informació pública per espai de 30 dies, segons s'acredita en l'expedient, per mitjà d'anuncis en els butlletins oficials de la província d'Alacant de 2, 9 i 25 de novembre de 2000, números 252, 258 i 272, no s'han produït reclamacions.
  
Sol·licitat el preceptiu informe a la Diputació Provincial d'Alacant, aquest ha sigut emés en sentit favorable, per mitjà d'acord adoptat en sessió de data 2 d'agost de 2001.
  
En virtut d'això i en ús de les competències atribuïdes en l'article 2.2, 4, 13 i 15 del Decret 159/1997, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Primer
  
Aprovar la dissolució de l'agrupació constituïda pels ajuntaments de Parcent, Benigembla i Murla per al sosteniment en comú del lloc de secretaria.
  
Segon
  
Crear i classificar el lloc de treball de secretaria de l'Ajuntament de Parcent en classe tercera i està reservada la seua provisió a funcionaris d'administració local, amb habilitació de caràcter nacional pertanyents a la subescala de secretaria intervenció.
  
Tercer
  
Aprovar la constitució de l'agrupació constituïda pels ajuntaments de Benigembla i Murla per al sosteniment en comú del lloc de secretaria.
  
Quart
  
Classificar el lloc de treball resultant de l'agrupació com a secretaria de classe tercera, reservat a funcionaris pertanyents a la subescala de secretaria intervenció, sense perjuí del que preveu la disposició transitòria primera 2 del Reial Decret 1174/1987, de 18 de setembre, i adscriure a aquest, amb caràcter definitiu, el funcionari d'administració local amb habilitació de caràcter nacional, el senyor Celso Ramón Ezquerro Julve.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 2 de gener de 2001
  
El conseller de Justícia i Administracions Publiques,